ድሬዳዋ እንድትረጋጋ መንግሥት አጥፊዎችን ተጠያቂ ማድረግ እንዳለበት ነዋሪዎች ጠየቁ፡፡
ባሕር ዳር፡ ጥቅምት 13/2012 ዓ.ም (አብመድ) የመንግስት አካላትና የፀጥታ ሀይሎች አካባቢውን ለማረጋጋት ጥረት እያደረጉ መሆኑን የድሬዳዋ ከተማ አስተዳድር አስታውቋል፡፡ስማቸው እንዲጠቀስ ያልፈለጉ የከተማዋ ነዋሪዎች ለአብመድ በሰጡት አስተያዬት ትናንት በርከት ያሉ ወጣቶች በዋና ዋና መንገዶች እየተዘዋወሩ በሰዎች ላይ ጥቃት፣ በንብረት ደግሞ ጉዳት ማድረሳቸውን ተናግረዋል፡፡ ይህንን ተከትሎ አለመረጋጋቱ እንደተከሰተም አስረድተዋል፡፡ የግጭቱ መንስኤ በአብዛኛዎቹ የኦሮሚያ ከተሞች ተስተውሎ ከነበረው አለመረጋጋት ጋር ተመሳሳይነት እንዳለውም ነው ነዋሪዎቹ የተናገሩት፡፡